નોબલ પુરસ્કાર વિજેતા અભિજિત બેનરજીનું કૉંગ્રેસ કનેક્શન શું છે?\nઅભિજિતનો જન્મ વર્ષ 1961માં ભારતમાં થયો હતો, જ્યારે એસ્ટર ડુફલો 1972માં ફ્રાન્સમાં જન્મ્યાં હતાં.

અભિજિત તથા એસ્ટરે મૅસાચુસેટ્સ ઇન્સ્ટિટ્યૂટ ઑફ ટેકનૉલૉજીમાં અભ્યાસ કર્યો છે, જ્યારે 1964માં જન્મેલાં માઇકલે અમેરિકાની હાવર્ડ યુનિવર્સિટીમાંથી અભ્યાસ કર્યો છે.

આ પહેલાં અભિજિતે નવી દિલ્હીની જવાહરલાલ નહેરુ યુનિવર્સિટીમાંથી 1983માં અભ્યાસ કર્યો હતો. વર્ષ 1981માં કોલકતા યુનિવર્સિટીમાંથી તેમણે બીએસસીનો અભ્યાસ કર્યો હતો.

અભિજિત તથા એસ્ટર પતિ-પત્ની છે. અગાઉ ભારતીય મૂળના અમર્ત્ય સેનને 1998માં અર્થશાસ્ત્રનો નોબલ પુરસ્કાર મળ્યો હતો, ત્યારબાદ વર્ષ 2009માં તેમને ભારતરત્નથી નવાજવામાં આવ્યા હતા.

ત્રણેય અર્થશાસ્ત્રીઓને વિશ્વમાંથી ગરીબીની નાબૂદી માટે કામ કરવા બદલ આ પુરસ્કાર આપવામાં આવ્યો.

બેનરજીનું કૉંગ્રેસ કનેક્શન

ઉપરાષ્ટ્રપતિ વેંકૈયા નાયડુએ અભિજિતને અભિનંદન પાઠવતું ટ્વીટ કર્યું છે.

આ ઉપરાંત દિલ્હીના મુખ્ય મંત્રી અરવિંદ કેજરીવાલે પણ અભિનંદન પાઠવ્યાં, "દરેક ભારતીયો માટે આ મોટો દિવસ છે. અભિજિત બેનરજીને અભિનંદન. ગરીબી નિર્મૂલન માટે કરેલા કામનું આ સર્વોચ્ચ સન્માન છે."

"તેમના ઉલ્લેખનીય કામોને કારણે દિલ્હીની સરકારી શાળામાં ભણતાં બાળકોને ફાયદો થઈ રહ્યો છે."

"દિલ્હી સરકારના સૌથી મહત્ત્વના શૈક્ષણિક સુધારા 'ચુનૌતી'એ દિલ્હીની સરકારી શાળાના શિક્ષણની કાયાપલટી કરી છે. જે તેમણે રજૂ કરેલા મૉડલ આધારે છે."

બંગાળનાં મુખ્ય મંત્રી મમતા બેનરજી કહે છે, "વધુ એક બંગાળી માણસે દેશનું માન વધાર્યું છે. હું ઉત્સાહિત છું."

લોકસભા ચૂંટણી વખતે કૉંગ્રેસ જે 'ન્યાય' યોજના લઈને આવી હતી, તે યોજના પાછળ પણ અભિજિન બેનરજી જ હતા એવું રાહુલ ગાંધીએ તેમના ટ્વીટમાં લખ્યું છે.

તેમણે લખ્યું છે, "અભિજિત બેનરજીને અર્થસાસ્ત્રનું નોબલ મળ્યું એ બદલ અભિનંદન."

"ગરીબીની નાબૂદી અને ભારતીય અર્થતંત્રને આગળ વધારવાની શક્તિ ધરાવતી 'ન્યાય' યોજનામાં તેમણે મદદ કરી હતી."

આંકડાઓમાં નોબલ પુરસ્કાર 

પત્ની ઍસ્ટર સાથે અભિજિત

17 વર્ષે મલાલા યુસૂફ ઝઈને શાંતિ માટેનો નોબલ પુરસ્કાર મળ્યો હતો, તેઓ આ સન્માન મેળવનારાં સૌથી યુવાન વિજેતા છે.

જ્યારે વર્ષ 2018માં આર્થર અસ્કિનને 96 વર્ષની ઉંમરે પુરસ્કાર આપવામાં આવ્યો હતો. તેઓ આ પુરસ્કાર જીતનારા સૌથી વૃદ્ધ વિજેતા છે.

એસ્ટર અર્થશાસ્ત્રનો પુરસ્કાર જીતનારાં સૌથી યુવા વિજેતા છે. છેલ્લે એલિનોર ઑસ્ટ્રમ નામનાં મહિલાને વર્ષ 2009માં અર્થથાસ્ત્ર માટેનો...\n\ntl;dr:
રૉયલ સ્વિડિશ ઍકેડમી ઑફ સાયન્સીઝ દ્વારા વર્ષ 2019ના પુરસ્કારની જાહેરાત કરવામાં આવી છે. આ વર્ષે આ પુરસ્કાર અભિજિત બેનરજી, એસ્ટર ડુફલો તથા માઇકલ ક્રેમરને મળ્યો છે.